 Na RICHARD MUNGUTI WAKURUGENZI wawili wa kampuni ya United Millers Limited (UML), Kisumu waliopatikana na hatia ya kula njama ya kumlaghai mfanyabiashara Sh79.4milioni watajua hatma yao Machi 2,2022. Hakimu mkuu mahakama ya Citi Roseline Oganyo aliwapata na hatia Sunil Narsh Shah na Kamal Narshi Punja Shah pamoja na wafanya kazi wao wawili Magnesh Kumar Verma na Henry Munywoki Kavita na hatia ya kula njama za kupunja B N Kotecha & Sons Limited Sh79,491,000 wakidanganya walikosa kufanya biashara (kotecha) alipokosa kuwauzia sukari Aprili 2015. Bi Oganyo alisema upande wa mashtaka ulithibitisa wanne hao pamoja na Kampuni yao ya United Millers (UML) walikula njama kumpunja Bw Kotecha pesa. Pia aliwapata na hatia ya kutumia vyeti vya kuagizia bidhaa (LPOs) ghushi kuwasilisha kesi mahakama kuu ya Kisumu 2015 dhidi ya Kotecha. Mahakama kuu ya Kisumu ilimwamuru Bw Kotecha ailipe UML Sh124milioni. Mahakama ilisema Kotecha alikuwa amepewa Sh212milioni kuuzia UML sukari. Hakuiwasilisha sukari yote kwa vile viwanda vya sukari katika eneo la magharibi zililikumbwa na matatizo. Hata hivyo alikuwa amewasilisha sukari ya thamani ya Sh88milioni. Alirudishia UML Sh124milioni kisha akashtakiwa katika mahakama kuu ya Kisumu. Hakimu alisema ijapokuwa UML ilipasa kupata faida “haingelitumia hati ghushi kusaka faida hiyo.” Pia mahakama ilisema Sunil alimshurutisha Bw Kotecha kumlipa faida na kugharamia malipo ya wakili wake. “Baada ya kuzingatia ushahidi wa mashahidi 14 waliofika mbele yangu nimefikia uamuzi washtakiwa wote watano wako na hatia ya kula njama za kumlaghai Bw Kotecha Sh79.4milioni na pia kutumia ushahidi wa uwongo kushinda kesi katika mahakama kuu ya Kisumu,” alisema Oganyo. Kavita alipatikana na hatia ya kughushi LPOs zilizotumika kuwasilisha kesi hiyo katika mahakama kuu. Watano hao walipatikana na hatia ya kutumia LPO’s kutoka maduka ya Warma General Merchants, Kabui Traders, Huruma Stores, Alysum Stores, Cumulus Services, Githitu Stores, Lincon Stores Limited, J B Stores na Alkim Mini Price Stores kuwasilisha kesi katika mahakama kuu. Wakili Martin Gitonga anayewatetea washtakiwa hao aliomba waachiliwe kwa dhamana. Na wakati huo huo kiongozi wa mashtaka Njeri Gichuhi aliomba mahakama ikabidhiwe ripoti ya afisa wa urekebishaji tabia kuwahusu washtakiwa wote. Sunil aliye na umri wa miaka 68 alieleza mahakama amefanya biashara kwa miaka 44. Hakimu aliwaachilia wanne hao kwa dhamana ya Sh400,000 pesa tasilimu hadi Machi 2,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  